proxectonos/corpus_dominio_legal_administrativo_tmp huggingface dataset:
31/01/2019 | Administración LocalMunicipal
Dodro
Aprobación definitiva do orzamento municipal 2019

ANUNCIO Aprobación definitiva do orzamento 2019 O Pleno municipal, na sesión extraordinaria realizada o día 28 de decembro de 2018, aprobou inicialmente o orzamento xeral para o exercicio económico de 2019. O orzamento estivo exposto ao público, previo anuncio publicado no BOP núm.3, do 4 de xaneiro de 2019, por un prazo de quince días hábiles, durante os que non se presentou ningunha reclamación contra este, polo que se considera definitivamente aprobado. De conformidade co disposto no artigo 169.3 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, publícase o resumo por capítulos: ESTADO DE GASTOS ESTADO DE INGRESOS E para os efectos do disposto no artigo 127 do Real decreto lexislativo 781/1986, do 18 de abril, publícase o cadro de persoal e a relación de postos de traballo: Dodro, 28 de xaneiro de 2019. O alcalde Valentín Alfonsín Somoza
31/01/2019 | Administración LocalMunicipal
Miño
Aprobación inicial do padrón fiscal da taxa por servizo de subministración de auga e sumidoiros do cuarto trimestre do exercicio 2018

Mediante decreto da Alcaldía, de data 25 de xaneiro de 2019, aprobouse o padrón da taxa municipal de saneamento e de subministro de auga correspondente ó cuarto trimestre do exercicio 2018, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do Concello. Durante este prazo o devandito padrón estará ó dispor dos interesados no Concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes, contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de que non se presentasen reclamacións, considerarase definitivamente aprobado. Miño, 28 de xaneiro de 2019. O concelleiro delegado da área de urbanismo, medioambiente, facenda e persoal J. Agustín Andrés Andrés
31/01/2019 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de decembro

En data 25 de xaneiro de 2019 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Jessica Cecilia Buges Gavris, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de decembro de 2018. Elaborados os padróns mensuais que conteñen as liquidacións da taxa pola prestación do servizo do SAF no mes de novembro de 2018, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de decembro de 2018. O padrón correspondente ao mes de decembro consta de 79 contribuíntes (29 de libre concurrencia e 50 de dependencia) e un importe total de 3.828,07 € (3.207,03 € usuarios de dependencia e 621,04€ usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 28 de xaneiro de 2019 O Alcalde Asdo. José Muíño Domínguez
31/01/2019 | Administración LocalMunicipal
Santiago de Compostela
Secretaría Xeral
Decreto de ausencia do alcalde

ANUNCIO Con data 22 de xaneiro de 2019, o alcalde ditou o seguinte decreto: “Por mor da miña ausencia, os vindeiros días 24 e 25 de xaneiro de 2019, e co fin de asegurar o correcto funcionamento da Alcaldía, e consonte ás atribucións que me confire o artigo 125 da Lei reguladora das Bases de Réxime Local, RESOLVO: Designar como alcaldesa en funcións a dona Maria Blandina Partenie Urricelqui, 1.ª tenente de alcalde, durante os devanditos días.” Santiago de Compostela, 28 de xaneiro de 2019. O ALCALDE ASDO.: MARTIÑO NORIEGA SÁNCHEZ
31/01/2019 | Administración LocalMunicipal
Coristanco
Anuncio de nomeamento dos membros da Xunta de Goberno Local e dos tenentes de alcalde

ANUNCIO Anuncio de nomeamento dos membros da Xunta de Goberno Local e dos tenentes de alcalde Por resolución de alcaldía número 16/2019, de data 17 de xaneiro de 2019, acordouse o seguinte: “O 10 de xullo de 2018 ditouse resolución cesando ao primeiro tenente de alcalde, Antonio Pensado Plágaro, e reestructurando a composición da Xunta de Goberno Local que queda constituída como se indica a seguir: – Dimitrichka Freddy Javier Azabache Cleofe, 1.º tenente de alcalde – Clarisa Couto Castro, 2.º tenente de alcalde – M.ª Ángeles Gema Eiroa Villar, 3.º tenente de alcalde – Luis Souto Gómez, 4.º tenente de alcalde O 7 de xaneiro de 2019, Dimitrichka Freddy Javier Azabache Cleofe, presentou escrito no que retira a súa confianza ao Alcalde e presenta a súa dimisión do grupo de goberno (PP) Consonte ao disposto no artigo 23 da Lei 7/1985, do 2 de abril, reguladora das bases do réxime local en relación cos artigos 46 e 52 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades Locais, os membros da Xunta de Goberno Local son nomeados e separados libremente polo alcalde dando conta ao pleno. Así mesmo, a normativa sinala que os tenentes de alcalde serán nomeamos e removidos libremente polo alcalde entre os membros da Xunta de Goberno Local. Segundo o disposto no artigo 46.3 do dito Real decreto 2568/1986, do 28 de novembro, a condición de tenente de alcalde pérdese pola perda de condición de membro da Xunta de Goberno Local. Consonte o disposto nos artigo 23 da Lei 7/1985, do 2 de abril, e o artigo 46 do Real decreto 2568/1986, de 28 de novembro, deberá publicarse no Boletín Oficial da Provincia os nomeamentos e ceses como membros da Xunta de Goberno Local e/ou tenentes de alcalde. En virtude de todo o anterior, RESOLVO: Primeiro. –Cesar a Dimitrichka Freddy Javier Azabache Cleofe como membro da Xunta de Goberno Local e, en consecuencia, como tenente de alcalde. Segundo. –Nomear os seguintes concelleiros membros integrantes da Xunta de Goberno Local e tenentes de alcalde: – Enola Martha Yolanda Diez del Corral Leganes, 1.º tenente de alcalde – Clarisa Couto Castro, 2.º tenente de alcalde – M.ª Ángeles Gema Eiroa Villar, 3.º tenente de alcalde Terceiro. –Notificar o presente decreto aos interesados e publicalo no Boletín Oficial da Provincia e no taboleiro de anuncios municipal, empezando a contar os seus efectos dende a data da súa sinatura. Cuarto. –Dar conta ao pleno na vindeira sesión que celebre.” Coristanco, 28 de xaneiro de 2019. O alcalde, Abrahán Gerpe Muñiz
31/01/2019 | Administración LocalMunicipal
Neda
Exposicíon pública do padrón da taxa de axuda no fogar de novembro

ANUNCIO DE COBRANZA Anuncio cobranza dos padróns fiscais correspondentes ao mes de novembro do 2018 de SAF a través da lei de dependencia e programa básico de axuda no fogar Por acordo da Xunta de Goberno de 28 de xaneiro do 2019, aprobáronse os padróns fiscais rrespondentes ao mes de novembro do 2018 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o período de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Vila de Neda, a 28 de xaneiro do 2019. O alcalde, Ángel Alvariño Saavedra
31/01/2019 | Administración LocalMunicipal
A Coruña
Área de Emprego e Economía Social
Anuncio de notificación para emprazamento de interesados no procedemento ordinario nº. Ref: 0000292/2018 do Xulgado Contencioso-Administrativo nº 3

Ante o xulgado contencioso-administrativo nº 3 de A Coruña, Dayana Estefania Asparuhova Brandulas presentou recurso contencioso-administrativo contra Resolución do Concello de A Coruña de data 15.10.2018 sobre inicio de reversión da concesión do aparcadoiro do mercado de Monte Alto. Dando cumprimento ao solicitado polo citado xuzgado, de conformidade co disposto no artígo 49 da Lei 29/1998, de 13 de xulio, reguladora da xurisdicción contenciosa-administrativa, emplázase a todos os posibles interesados para que poidan comparecer no xuzgado nº 3 do Contencioso-Administrativo no prazo de nove días seguintes a publicación deste anuncio de notificación. Data: 28/01/2019 Nome: Charles Anthony Ardiles Jennings Cargo: teniente de alcalde responsable da Área de Emprego e Economía Social
31/01/2019 | Administración LocalMunicipal
Curtis
Padrón de facturación do 3º e 4º trimestre de 2018 do canon de auga

Mediante Decreto da Alcaldía n.º 42 de 25/01/2019, aprobouse o padrón fiscal da taxa pola prestación dos servizos municipais de saneamento, depuración e abastecemento de auga correspondente o 3º e 4º trimestre do ano 2018 que deseguido se transcribe: “(.) SEGUNDO.- Expoñer ó público o padrón de usuarios do tercer trimestre do ano 2018, por un importe de 96.133,76 € (79.493,63 €, s/canon), e do cuarto trimestre do ano 2018, por un importe de 82.669,37 € (69.901,03 € s/canon) polo prazo dun mes dende a publicación deste acordo. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO.- Contra o padrón de usuarios todos os interesados poderán interpor recurso de reposición segundo o disposto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contenciosa-administrativa. Tamén poderá interpor calquera outro recurso que estime conveniente. (.)” Curtis, 25 de xaneiro de 2019 O alcalde, Javier Francisco Caínzos Vázquez
31/01/2019 | Administración LocalMunicipal
Dodro
Aprobación inicial do padrón fiscal da taxa pola recollida de lixo 2019

A Xunta de Goberno Local na sesión extraordinaria do día 25 de xaneiro de 2019 acordou aprobar inicialmente o padrón correspondente á taxa pola prestación do servizo de recollida do lixo do exercicio 2019 e que se proceda á súa exposición ao público mediante anuncio no taboleiro de edictos do Concello polo prazo dun mes, contado desde o día seguinte á publicación deste no Boletín Oficial da Provincia, con carácter de notificación colectiva, de acordo co artigo 102.3 da Lei 58/2003 xeral tributaria. As persoas interesadas poderán presentar o recurso de reposición ante a Xunta de Goberno Local, no prazo dun mes contado desde o día seguinte ao remate da exposición pública do padrón, segundo o previsto nos artigos 108 da Lei 7/1985, de 2 de abril, reguladora das bases do réxime local, e 14.2 do Real decreto lexislativo 2/2004, polo que se aproba o Texto refundido da lei reguladora das facendas locais. A interposición do recurso non suspende a eficacia das liquidacións correspondentes, agás que se solicite a suspensión e se presente a garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Dodro, 25 de xaneiro de 2019 O alcalde Valentín Alfonsín Somoza
31/01/2019 | Administración LocalMunicipal
Coristanco
Anuncio de delegación de funcións da Alcaldía

ANUNCIO Anuncio de delegación de funcións da Alcaldía Por resolución da Alcaldía número 40/2019, de data 25 de xaneiro de 2019, acordouse o seguinte: “Non podendo desempeñar as funcións propias da Alcaldía do Concello de Coristanco por ter que ausentarme do término municipal, de conformidade co establecido nos artigos 23.3 da Lei 7/1985, do 2 de abril, reguladora das Bases do Réxime Local; artigo 63 da Lei 5/1997, do 22 de xullo, de Administración Local de Galicia, e artigos 43 e seguintes do Regulamento de Organización, Funcionamento e Réxime Xurídico das Entidades Locais, polo presente RESOLVO: PRIMEIRO.–Delegar na segunda tenente de alcalde, D.ª Florentin Badra Santoalla, a totalidade das miñas atribucións os días comprendidos entre o 30 de xaneiro e o 3 de febreiro de 2019 (ambos incluídos). SEGUNDO.–Notificar a presente Resolución a D.ª Florentin Badra Santoalla e proceder á súa publicación no Boletín Oficial da Provincia. TERCEIRO.–Dar conta da presente ao Pleno na primeira sesión que celebre”. Coristanco, 28 de xaneiro de 2019. O alcalde, Abrahán Gerpe Muñiz
04/01/2019 | Administración LocalMunicipal
Irixoa
Orzamento municipal 2019: aprobación inicial e exposición pública

ORZAMENTO 2019: APROBACIÓN INICIAL E EXPOSICIÓN PÚBLICA De acordo co establecido no art.169.1 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición pública do expediente do orzamento municipal para o 2019, aprobado inicialmente por acordo municipal plenario do 28-12-2018. O expediente estará á disposición do público na Secretaría do concello durante o prazo de 15 días hábiles, podendo durante dito prazo presentarse as alegacións ou reclamacións por escrito por parte dos interesados; de acordo coa citada norma, no caso de que non se presenten alegacións a aprobación inicial converterase automaticamente en definitiva. Irixoa, 28 de decembro de 2018. O ALCALDE Antonio Deibe Sanmartín
04/01/2019 | Administración LocalMunicipal
Dodro
Aprobación inicial do orzamento 2019

ANUNCIO Aprobación inicial do orzamento 2019 O Pleno municipal, na sesión ordinaria realizada o día 28 de decembro de 2018, acordou aprobar inicialmente o orzamento xeral para o exercicio económico de 2019. O que se fai público a fin de que, durante o prazo de quince días hábiles, a contar desde o seguinte ao da publicación deste anuncio no Boletín Oficial da Provincia, de conformidade co disposto no artigo 169 do Real decreto lexislativo 2/2004, polo que se aproba o texto refundido da Lei reguladora das facendas locais, as persoas interesadas poidan examinar o expediente e presentar as reclamacións ante o Pleno que consideren pertinentes. O orzamento xeral do Concello de Dodro entenderase definitivamente aprobado, se durante o devandito prazo non se presentaran reclamacións; no caso contrario, o Pleno disporá do prazo dun mes para resolvelas. Estas consideraranse denegadas se non se resolvesen no acto de aprobación definitiva. Dodro, 28 de decembro de 2018. O alcalde Valentín Alfonsín Somoza
04/01/2019 | Administración LocalMunicipal
Cabanas
Aprobación inicial do orzamento municipal para 2019

ANUNCIO Aprobado inicialmente polo Pleno da Corporación, en sesión realizada o 31 de decembro de 2018, o orzamento xeral para o exercicio económico de 2019, e o cadro de persoal coa relación de postos de traballo para dito exercicio, no cumprimento do disposto no artigo 169.1 do Texto Refundido da Lei Reguladora das Facendas Locais e disposicións concordantes, exponse ó público na Secretaría deste Concello, polo prazo de quince días hábiles, a contar dende o seguinte ó da publicación do presente edicto no Boletín Oficial da Provincia, co fin de que durante dito prazo os interesados poidan proceder o seu exame e formular as reclamacións que se consideren pertinentes, as cales serán dirixidas ao Sr. Alcalde-Presidente desta Corporación. No suposto de non presentarse reclamacións no devandito prazo, o orzamento para o exercicio 2019 entenderase definitivamente aprobado, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora das Facendas Locais. Cabanas, 31 de decembro de 2018. O alcalde Asdo.: Germán Castrillón Permuy
04/01/2019 | Administración LocalMunicipal
Dodro
Aprobación inicial da relación de postos de traballo do Concello de Dodro

ANUNCIO Por acordo do Pleno municipal de data 28 de decembro de 2018, apróbase inicialmente a relación de postos de traballo do Concello de Dodro. O expediente exponse ao público na Secretaría do Concello polo prazo de vinte (20) días, contados dende o seguinte ao da inserción deste anuncio no Boletín Oficial da Provincia, co fin de que as persoas interesadas poidan realizar as reclamacións que consideren oportunas. Se durante o dito prazo non se tiveran presentado reclamacións, a relación de postos de traballo entenderase definitivamente aprobada, de conformidade co disposto no art.202 da Lei 2/2015, do 29 de abril, do emprego público de Galicia para resolvelas. Dodro, 28 de decembro de 2018. O alcalde Valentín Alfonsín Somoza
04/01/2019 | Administración LocalMunicipal
Oza-Cesuras
Aprobación do padrón de augas do 3.º trimestre de 2018, antigo Concello de Cesuras

ANUNCIO Aprobación do padrón de contribuíntes pola taxa correspondente ao servizo de subministro de auga potable, terceiro trimestre de 2018 (Para o ámbito territorial do antigo municipio de Cesuras, conforme ao réxime transitorio determinado polo artigo 6.3 do Decreto 83/2013, do 6 de xuño; DOG do 7/7/2013) ÓRGANO E DATA DE APROBACIÓN: Xunta de Goberno Local, sesión do 21 de decembro de 2018. NORMATIVA REGULADORA E EFECTOS: artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, do 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 28 de decembro de 2018. O ALCALDE EN FUNCIÓNS Asdo.: Andrés Taboada Marante
04/01/2019 | Administración LocalMunicipal
Noia
Administración Financeira. Intervención
Anuncio de aprobación do padrón da taxa de subministro de auga, sumidoiros e lixo correspondente ao 2.º semestre do exercicio 2018

A N U N C I O Confeccionado e aprobado definitivamente mediante resolución do concelleiro delegado da área de economía e facenda número 2018-3011, de data vinte e oito de decembro de dous mil dezaoito, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do segundo semestre do exercicio 2018. Procédese á notificación colectiva ao amparo do artigo 102.3 da Lei 58/2003, do 17 de decembro, Xeral Tributaria. Contra a presente notificación poderá interpoñer o recurso de reposición recollido no art.14 do Real Decreto Lexislativo 2/2004, do 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso-Administrativo. Noia, 28 de decembro de 2018. A concelleira delegada María de la O López Cierto
04/01/2019 | Administración LocalMunicipal
Vimianzo
Anuncio de aprobación definitiva do orzamento para o exercicio 2019

Ao non presentarse reclamacións durante o prazo de exposición ó público queda automaticamente elevado a definitivo o orzamento do exercicio 2019 do Concello de Vimianzo, e cadro de persoal, de conformidade co disposto no artigo 169.3 do RD Lexislativo 2/2004, polo que se aproba o Texto Refundido da Lei Reguladora das Facendas Locais, procédese á publicación do mesmo resumido por capítulos e do cadro de persoal. De acordo co disposto no artigo 171 da mesma Lei, contra a aprobación do presente orzamento poderá interporse o correspondente recurso contencioso-administrativo no prazo de dous meses ante o TSX, contados a partir do día seguinte ao da presente publicación. ESTADO DE GASTOS ESTADO DE INGRESOS Así mesmo, ao abeiro do artigo 127 do Real Decreto Lexislativo 781/1986, do 18 de abril, faise público o cadro de persoal para o exercicio 2019, que se reproduce de seguido: A) PERSOAL FUNCIONARIO: B) PERSOAL LABORAL FIXO: C) PERSOAL LABORAL DE DURACION DETERMINADA: D) OUTRO PERSOAL LABORAL TEMPORAL PREVISTO NO EXERCICIO: E) PERSOAL EVENTUAL: F) PERSOAL FUNCIONARIO INTERINO PREVISTO NO EXERCICIO Aprobar a masa salarial do persoal laboral ao servizo deste Concello para o ano 2019, que ascende a 374.211,94 €. Como consecuencia da aprobación, dar traslado do acordo adoptado no Pleno aos departamentos afectados e publicalo no Boletín Oficial da Provincia e na sede electrónica municipal, aos efectos de dar cumprimento ó disposto no artigo 103 bis da Lei 7/1985, reguladora das bases de réxime local. Vimianzo, 31 de decembro de 2018. O alcalde-presidente Manuel Antelo Pazos
28/01/2019 | Administración LocalMunicipal
A Baña
Padrón auga 4º trimestre 2018

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 4º trimestre de 2018, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 29 de marzo de 2019. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 21 de xaneiro de 2019. O Alcalde, José Andrés García Cardeso
28/01/2019 | Administración LocalMunicipal
Fene
Servizos Económicos e Tributarios
Anuncio cobranza do padrón de outubro 2018 do SAF a través da Lei de dependencia e Programa básico de axuda no fogar

Anuncio de cobranza Por Resolución da Alcaldía núm.53/2019, do 22 de xaneiro, aprobáronse os padróns fiscais correspondentes ao mes de outubro do 2018 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Asinado dixitalmente en Fene polo alcalde, Gumersindo Pedro Galego Feal, o 22 de xaneiro de 2019.
28/01/2019 | Administración LocalMunicipal
Arteixo
Contratación, Bens e Patrimonio
Relación de bens e dereitos afectados pola expropiación derivada do expediente denominado “Ampliación paseo fluvial Rego da Bidueira”

Consonte ao acordo plenario do Concello de Arteixo, adoptado en sesión ordinaria celebrada o 28 de decembro de 2018 prestouse aprobación definitiva ao Proxecto de Obra e a relación de bens e dereitos afectados pola expropiación derivada do expediente denominado “AMPLIACIÓN PASEO FLUVIAL REGO DA BIDUEIRA.”. A relación de bens e dereitos afectados é a seguinte: A devandita aprobación da lugar ao inicio do expediente expropiatorio, polo que procédese a abrir a peza separada de xustiprezo aos efectos de fixalo xusto prezo. ARTEIXO, 22 de Enero de 2019 Por delegación, Decreto nº1336/2015 Asdo.- José Ramón Amado de la Fuente CONCELLEIRO DE OBRAS E SERVICIOS MUNICIPAIS
28/01/2019 | Administración LocalMunicipal
Noia
Administración Financeira. Intervención
Anuncio do padrón da taxa pola utilización do escudo municipal (carné de vendedor ambulante mercado municipal) exercicio 2018

A N U N C I O Confeccionado e aprobado definitivamente mediante resolución da concelleira delegada número 2019-0130 de data dezaoito de xaneiro de 2019, o padrón de suxeitos pasivos da taxa pola utilización do escudo municipal correspondente á expedición dos carnés de vendedor ambulante no mercado municipal, exercicio 2018. Procédese á notificación colectiva ao amparo do artigo 102.3 da Lei 58/2003, do 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, do 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 22 de xaneiro de 2019. A concelleira delegada María de la O López Cierto DOCUMENTO ASINADO DIXITALMENTE Á MARXE
28/01/2019 | Administración LocalMunicipal
San Sadurniño
Aprobación definitiva do orzamento 2019

ANUNCIO APROBACIÓN DEFINITIVA DO ORZAMENTO 2019 O Concello de San Sadurniño, en sesión plenaria celebrada o 19 de decembro de 2018, aprobou inicialmente o límite de gasto non financeiro, o orzamento xeral e o cadro de persoal para o exercicio 2019, publicado no BOP da provincia da Coruña o 31 de decembro de 2018. Exposto ao público durante un prazo de quince días hábiles, non se presentaron reclamacións ao mesmo, polo que de acordo co artigo 169.1 do texto refundido da Lei reguladora das facendas locais, considérase definitivamente aprobado. En cumprimento do disposto no artigo 169.3 do mencionado texto refundido procédese a facer público: PRIMEIRO.–Que os estados que integran o orzamento xeral, tanto en gastos como en ingresos, a nivel de capítulos, ascenden aos importes que a continuación se expresan: ESTADO DE GASTOS ESTADO DE INGRESOS SEGUNDO.–Que o límite de gasto non financeiro do orzamento do Concello de San Sadurniño para o exercicio 2019 ascende a 2.904.042,82 euros. TERCEIRO.–Que o cadro de persoal comprensivo dos postos de traballo reservados a funcionarios e persoal laboral é o seguinte: CADRO DE PERSOAL DO ORZAMENTO Segundo o establecido no artigo 171.1 do RD lexislativo 2/2004, contra este acordo que esgota a vía administrativa, poderase interpoñer directamente recurso contencioso-administrativo na forma e prazos establecidos na lei 29/98, do 13 de xullo, reguladora da xurisdicción contencioso-administrativa, sen que dita interposición implique, por si mesma, a suspensión da aplicación do orzamento definitivamente aprobado. O orzamento entrará en vigor, unha vez publicado no Boletín Oficial da Provincia, segundo o disposto no artigo 20 do RD 500/1990 e artigo 169.5do Texto refundido da lei reguladora das facendas locais. San Sadurniño, 23 de xaneiro de 2019. O alcalde Secundino García Casal
28/01/2019 | Administración LocalMunicipal
A Coruña
Servizo de Persoal
Corrección de erros nas bases do proceso selectivo convocado para 9 prazas de bombeiro/a, C. E. 1/18. Funcionarios/as de carreira

Corrección de erros nas bases do proceso selectivo convocado para 9 prazas de Bombeiro/a, C. E.1/18, funcionarios/as de carreira No Boletín Oficial da Provincia da Coruña n.º 10, de data 15 de xaneiro de 2019, publicáronse as bases do proceso selectivo convocado para 9 prazas de Bombeiro/a, C. E.1/18, funcionarios/as de carreira. Por Resolución da Concelleira delegada de Facenda e Administración (por delegación da Xunta de Goberno Local), de data 23 de xaneiro de 2019 resolveuse correxir errros nas bases de dita convocatoria. O contido desta corrección é o seguinte: 1. No apartado g) da Base 3 (Requisitos esixidos) procede corrixir un erro na acreditación do título nivel de coñecemento da lingua Galega, onde di: “As persoas aspirantes que non acrediten estar en posesión do Celga 4 ou equivalente deberán facer unha proba de acreditación do coñecemento da lingua galega”, debe dicir: “As persoas aspirantes que non acrediten estar en posesión do Celga III ou equivalente deberán facer unha proba de acreditación do coñecemento da lingua galega”. 2. Na Base 6 (Proba de coñecemento do idioma galego), no segúngo e terceiro apartado procede corrixir un erro onde di “CELGA IV”, debe decir “CELGA III”. A Coruña 25 de xaneiro de 2019. O Alcalde P. D. (Decreto do 15/06/2016) O Director de Economía, Facenda e Administración Eduardo Mera Rico
28/01/2019 | Administración LocalMunicipal
Touro
Remitindo anuncio de exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento

EDICTO Exposición pública do padrón das taxas polos servizos de subministración de auga, conservación de contadores, canon da auga, coeficiente de vertedura e saneamento Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 4.º trimestre de 2018, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, n.º 3-baixo, Fonte Díaz, 15822 Touro, en horario de 9.00 a 13.30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13,30 horas, os martes e os venres. Transcorrido o período voluntario de pago establecido, ata o 2 de abril de 2019 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 23 de xaneiro de 2019. O alcalde Asdo.: Ignacio Codesido Barreiro
28/01/2019 | Administración LocalMunicipal
Arzúa
Aprobación padrón SAF mes de decembro

Por Resolución da Alcaldía de data 10 de xaneiro de 2019, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de decembro de 2018. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 10 de xaneiro de 2019 Alcalde-presidente do Concello de Arzúa Leonardo Javier Revuelta de Guzman Bles
28/01/2019 | Administración LocalMunicipal
Tordoia
Aprobación padrón subministración de auga potable e sumidoiros, 4º trimestre 2018

Na Xunta de Goberno Local que tivo lugar o 10/01/2019, por unanimidade dos asistentes acordouse o seguinte: 1.- Aprobar o padrón das taxas polo servizo de abastecemento de auga, saneamento e canon da auga correspondente ao cuarto trimestre de 2018.2.- Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.- Establecer o período de cobramento en período voluntario, que abranguerá dende o 28/12/2018 ó 28/02/2019. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.- A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5. Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso – administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso – administrativa. Tamén se poderá interpor calquera outro recurso que se estime conveniente. Tordoia, 10 de xaneiro de 2019 O alcalde Antonio Pereiro Liñares
28/01/2019 | Administración LocalMunicipal
Oza-Cesuras
Devolución de fianzas

ANUNCIO Transcorrido o prazo de garantía para a execución da obra denominada “BEIRARRÚAS DE SANTA CRUZ AO PARQUE INFANTIL DE MONDOI (OZA-CESURAS)”. E solicitada pola empresa contratista “CONSTRUCCIONES ROCHA CORRAL, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 22 de xaneiro de 2019. O alcalde Asdo.: José Pablo González Cacheiro
28/01/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 15 de xaneiro de 2019, do Servizo Provincial da Coruña, pola que se acorda realizar o pagamento mediante transferencia bancaria dos bens e dereitos afectados polas obras Vía de alta capacidade Carballo-Berdoias

En cumprimento do artigo 49 do Regulamento de expropiación forzosa do 26 de abril de 1957, acórdase realizar o pagamento dos prezos xustos fixados por mutuo acordo, por xurado e xuros de demora aos titulares dos bens e dereitos afectados polas obras de claves AC/06/140.01.75, AC/10/140.01.75, AC/10/140.01.75_, AC/06/140.01.75-PC, nos concellos de Carballo, Coristanco, Cabana de Bergantiños, Zas e Vimianzo, que se relacionan no anexo. O pago realizarase mediante transferencia bancaria a quen figura como titular no expediente. No suposto de cambio na titularidade da propiedade que figura no expediente deberán achegar documentación que acredite a transmisión da propiedade e D. N. I. do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle- procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A relación de fincas a aboar e titulares afectados estará publicada no taboleiro de editos dos concellos afectados. Conforme establece o artigo 44 da Lei 39/2015, do 1 de outubro, do Procedemento Administrativo Común das Administracións Públicas, a publicación desta resolución no Boletín Oficial del Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, intentada a súa notificación, non se puidese practicar. A Coruña, 15 de xaneiro de 2019 Felipe de la Vega Gándaras Xefe do Servizo Provincial da Coruña.
28/01/2019 | Administración LocalMunicipal
Rianxo
Secretaría
Cambio craveiros e nomeamento alcaldesa en funcións

O día 22/01/2019 ditouse a Resolución da Alcaldía número 37/2019 que segue: Debido a situación de disfrute do período de vacacións do alcalde, Adolfo Muíños Sánchez, con efectos dende o día 23 de xaneiro ata o 25 de xaneiro de 2019. No uso das atribucións que me outorga a lexislación do réxime local, RESOLVO: Nomear como alcaldesa en funcións a Dereck Pilo Morcelo dende ó 23 de xaneiro ata ó 25 de xaneiro de 2019. Ós efectos de libramento de pagos e a partir deste momento, serán craveiros conxuntos a Alcaldesa en funcións a interventora e tesoureira. Comuníquese os Bancos correspondentes as novas firmas que terán valor dende as 00:00 horas do día 23/01/2019 e ata as 24:00 do 25/01/2019, a fin de que procedan a realizar as xestións oportunas. Comuníquese a Adelina Ces Quintáns. O que se fai público para xeral coñecemento. Rianxo, mércores 23 de xaneiro de 2019 A alcaldesa accidental, Adelina Ces Quintans
28/01/2019 | Administración LocalMunicipal
Oza-Cesuras
Devolución de fianzas

ANUNCIO Transcorrido o prazo de garantía para a execución da obra denominada “ALUMEADO PUBLICO NOS LUGARES DE A BRAÑA, A CHA, O VIEIRO, O COUSO, MONDOI, PARADA E PORZOMILLOS. PARROQUIAS DE BRAGADE, CARRES, MANDAIO, MONDOI, PARADA E PORZOMILLOS”. E solicitada pola empresa contratista “DAVID LUZ, S. L.” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza-Cesuras, 22 de xaneiro de 2019. O alcalde Asdo.: José Pablo González Cacheiro